ዕውቀትን በደረጃ ሲከፋፍልም ፍልስፍናን የዕውቀቶች ሊቀመንበር አድርጎ አቅርቧታል፣ ከዚያም ቅኔን ሻል ያለ ደረጃ በመስጠት፣ታሪክና ሥነ-ተረት ደግሞ ያስከትላቸዋል (ይህንን poetics በሚለው መጽሐፉ በምዕራፍ 1፣ 9፣ ከ23-25 ላይ አብራርቶ ጽፎታል)፡፡ ቅኔን በዚህ ደረጃ ለማስቀመጥ የተጠቀመው መስፈርትም ጥቅል ሐሳብን መያዝ ከመቻላቸው አንጻር ነው፤ በእርግጥ በቅኔ ውስጥ ጥቅል ሐሳቦች ይካተታሉ፤ ፍልስፍና ግን ከቅኔ ጋር ሲነጻጸር የበለጠ ረቂቅና ጥቅል ሐሳቦችን የመግለፅ ችሎታ አለው፤ ታሪክ ግን የሚገለጸው በዝርዝር ነገሮች ነው፡፡ ስለዚህ ከሌሎች የዕውቀት ክፍሎች አንጻር ለቅኔ ደረጃ ሲሰጥ ከታሪክ ትረካ የተሻለ ፍልስፍና አለበት (ባዘኔታ ይመስላል¡)፡፡
